Seguntes atra interpretación lo suyo nombre bien ye relacionato con puent y con gallón, car muitos gallipuents en zonas de regano se feban con tierra y hierbas. Manimenos la existencia de lo toponimo Vallipont en Castellot mos permite pensar que gallipuent provienga de "puent de val", como tamién l'actual denominación de los restos de lo gallipuent román de Cordoba, Acueducto de Valdepuentes. Foneticament lo cambio ye posible porque la mesma confusión d'una V inicial por una G la veyemos en lo toponimo Garcipollera.